## Pravilnik o objavi podataka novootkrivenih karantenskih štetočinja bilja

### NN 71/1995 (25.9.1995.), Pravilnik o objavi podataka novootkrivenih karantenskih štetočinja bilja

# MINISTARSTVO POLJOPRIVREDE I ŠUMARSTVA

Na temelju članka 21. stavka 2. Zakona o zaštiti bilja ("Narodne
novine" broj 10/94.), ministar poljoprivrede i šumarstva donosi

## PRAVILNIK

### O OBJAVI PODATAKA NOVOOTKRIVENIH KARANTENSKIH ŠTETOČINJA BILJA

Članak 1.

Ovim pravilnikom propisuje se način i uvjeti za objavu podataka o pojavi
i rasprostranjenosti novootkrivenih karantenskih štetočinja bilja utvrđenih
u " Listi A1" Liste karantenskih štetočinja bilja.

Članak 2.

Podaci o pojavi i rasprostranjenosti novootkrivenih karantenskih štetočinja
bilja, koje nisu utvrdene u naredbi o proglašavanju područja zaraženih
karantenskim štetočinjama bilja, mogu se objaviti nakon determinacije tih
štetočinja bilja.

Deternlinaciju iz stavka 1. ovog članka obavlja Zavod za zaštitu bilja
u poljoprivredi i šumarstvu Republike Hrvatske.

Ako ustanova iz stavka 2. ovog članka nije u mogućnosti determinirati
novootkrivene karantenske štetočinje bilja, determinirati ih može, nakon
pribavljene suglasnosti Ministarstva poljoprivrede i šumarstva (u daljnjem
tekstu: Ministarstvo) i druga znanstvena ustanova specijalizirana za proučavanje
štetočinja bilja.

Znanstvena ustanova iz stavka 2. ovog članka, nakon determinacije štetočinje
bilja iz članka 1. ovog pravilnika, dužna je o tome obavijestiti Ministarstvo.

Članak 3.

Podatke o pojavi i rasprostranjenosti novootkrivenih karantenskih štetočinja
bilja, nakon provedenog postupka determinacije iz članka 2. ovog pravilnika,
mogu objavljivati znanstveni djelatnici koji se bave proučavanjem štetočinja
bilja, znanstvene ustanove za proučavanje štetočinja bilja i tijela državne
uprave nadležna za poslove zaštite bilja nakon pribavljene sugfasnosti
Ministarstva.

Ministarstvo izdaje suglasnost iz stavka 1. ovog članka na temelju dostavljenih
podataka o pojavi i rasprostranjenosti novootkrivenih karantenskih biljnih
štetočinja i dokumentacije s potvrdom o determinaciji.

Članak 4.

Podaci o pojavi i rasprostranjenosti novootkrivenih karantenskih štetočinja
bilja koji se objavljuju u znanstvenim i stručnim časopisima i tisku obvezatno
obuhvaćaju: latinsko ime i sistematsko mjesto vrste štetočinje bilja; datum
otkrivanja vrste; lokalitet (mjesto, potez) otkrivanja; vrstu bilja na
kojoj je štetočinja otkrivena; opis vrste s crtežima ili fotografijama;
opis štete s originalnim crtežima ili fotografijama; rasprostranjenost
te biljne štetočinje u svijetu ; vrste bilja što ih štetočinja napada i
literaturu korištenu radi utvrđivanja vrste.

Podaci o pojavi i rasprostranjenosti novootkrivene karantenske biljne
štetočinje koji se objavljuju mogu obuhvaćati i biološke i ekološke karakteristike
značajne za upoznavanje vrste i njezine štetnosti te mjere suzbijanja.

Članak 5.

Stupanjem na snagu ovog pravilnika prestaje važiti Uput stvo o objavi
podataka o pojavi i rasprostranjenosti novootkrivenih karantenskih biljnih
bolesti i štetočina ("Narodne novine" broj 53/91.)

Članak 6.

Ovaj pravilnik stupa na snagu osmoga dana od dana objave u "Narodnim
novinama".

Klasa:011-2/95-1/124

Urbroj : 525-01-95-1

Zagreb,12. rujna 1995.

Ministar poljoprivrede i šumarstva

**Ivica Gaži, dipl. ing.**, v. r.

Pravilnik, NN 71/1995-1220